**NAČRT DELA POUKA NA DALJAVO 3.a (5. teden)**

Razred: 3.a Učiteljica: Irena Zevnik

(5.teden: od 14.4. do 17.4.2020) Predmet: SLJ, MAT, SPO, GUM, LUM, ŠPO

**Pozdravljeni!**

Hvala za vaše pridno delo in sodelovanje. Zelo sem bila vesela vseh vaših voščil za veliko noč. Pripravila sem okvirno učno snov za peti teden pouka na daljavo. Med tednom vam bom poslala še kakšno navodilo in prilogo. Vesela bom vašega sodelovanja, odgovorov in fotografij. Tudi na vaša vprašanja bom z veseljem odgovorila. Če imate kakšen predlog, kako bi izboljšali naše delo na daljavo, mi ga sporočite in ga bom upoštevala, če se bo le dalo.

Želim vam prijeten in zdrav teden!

Učiteljica Irena Zevnik

* **SLJ:** -Slovenska ljudska pravljica **Zlata ptica**, Berilo, str.73 (Pravljico trikrat preberi in odgovori na **vprašanja**. Odgovore napiši v zvezek za književnost. 1.Kaj pomeni, da je to slovenska ljudska pravljica? 2.Zakaj prvemu in drugemu sinu ni uspelo videti ptice? 3. Zakaj je tretjemu, najmlajšemu sinu uspelo videti zlato ptico in ji odstreliti tri peresa? 4.Napiši zaključek pravljice. Uporabi domišljijo. 5. Ilustriraj!)

-Bilo je nekoč (Reši DZ, str.28,29,37)

* **MAT: -Poštevanka** števila **8** (DZ, str.57,58) Poštevanko po vrsti napiši v karo zvezek in nariši gosenico z večkratniki.

-**Delim** s številom **8** (DZ, str.59). Deljenje po vrsti napiši v karo zvezek, tako kot do sedaj.

-Vadi **poštevanko** števil **2,3,4,5,6,8,!**

* **SPO:-**Dediščina (**Preberi učbenik**, str. 50,51,52,53). Dodatna navodila dobiš v **sredo.**
* **GUM:**-**Izštevanke -**Izštevanke so pesmi, so krajša, rimana in šaljiva besedila brez melodije. Izštevamo z enakomernim gibom rok na poudarjen zlog v besedilu. Izštevanke se moramo naučiti na pamet. Izvajamo pa jih lahko s ploskanjem, korakanjem, igranjem na mala glasbila-palčke, ropotulje, mali boben,…Uporabimo jih pri lovljenju, skrivanju, skakanju in podobno. Zelo **zabavna** je ta, ki je napisana v **oklepaju**, več pa jih najdeš v **prilogi.** **(»Na nekem mostu je pisalo: CIPCIPILIPCIPILONIKA. Kdor te besede ne izgovori, tisti ga lovi in to si ti!«)**
* **ŠPO: -**Žoganje (Verjetno imaš doma kakšno žogo. Naredi še vaje, ki so v **prilogi.**)